《题钓台》
宋代·潘柽

蝉空未必似羊裘，出处当时已熟筹。
但得诸公依日月，不妨老子卧林丘。
英雄陈迹千年在，香火空山万木秋。
自笑黄尘吹鬓客，爱来祠下系孤舟。

作者简介：潘柽，字德久，号转庵，永嘉（今浙江温州）人。以父荫选武职。后召试，为阁门舍人，授福建兵马钤辖。柽以能诗称，与陆游、姜夔等多有交往，叶适谓永嘉四灵之徒，凡言诗者皆本德久（《瀛奎律髓》卷三）。有《转庵集》，已佚。今《两宋名贤小集》中存其诗一卷。明弘治《温州府志》卷一○有传。　潘柽诗，以影印文渊阁《四库全书·两宋名贤小集》为底本，连同新辑集外诗，合编为一卷。